“… এটা একটি প্রচলিত ধারণা যে এক হাতে কোরান অন্য হাতে কৃপাণ নিয়ে ইসলাম ধর্ম প্রচার করা হয়েছে… মুসলিম রাজনৈতিক শক্তির প্রধান কেন্দ্র ছিল দিল্লী-আগ্রা অঞ্চল, কিন্তু উল্লিখিত বড় বড় শহরগুলো বাদ দিলে ওই সব কেন্দ্র সংলগ্ন অঞ্চলগুলোতে মুসলিমদের সংখ্যার চাইতে কেন্দ্রের থেকে বহু দূরবর্তী অঞ্চলগুলোতে… মুসলিমদের সংখ্যা… সমগ্র জনসংখ্যার মধ্যে একটা গুরুত্বপূর্ণ আকার ধারণ করেছে। মুসলিম শক্তির মূল কেন্দ্রের থেকে বহু দূরে অবস্থিত ওই সব অঞ্চলে ইসলামের ব্যাপক প্রচার কী করে এবং কেন হলো?… দীর্ঘকাল মুসলিম শাসনের অধিনে থাকা সত্ত্বেও ভারতবর্ষের অধিকাংশ অধিবাসী, এমনকি মুসলিম শক্তির প্রধান কেন্দ্রগুলির অধিবাসীও, হিন্দুই রয়ে যায়… মুসলমানরা যদি সত্যিই এক হাতে অস্ত্র নিয়ে ধর্মপ্রচারের অভিযানে নামত তাহলে ইউরোপের মত ভারতবর্ষেরও হিন্দু ধর্মাবলম্বীদের চিহ্নমাত্র থাকত না… এক হাতে কোরান অন্য হাতে কৃপানের তত্ত্ব… প্রযোজ্য হতো যদি ইসলাম ধর্মাবলম্বীরা বৈদিক আর্যদের আগ্রাসনের পরে… ইউরোপীয় খ্রিস্টানদের মত সন্ধিহীন ভাবে ধর্মপ্রচারের পন্থা গ্রহণ করত…” (31)